Document ID: 31997R1259

Uredba Komisije (ES) št. 1259/97
z dne 1. julija 1997
o spremembi Uredbe (ES) št. 1501/95 o določitvi podrobnih pravil za uporabo Uredbe Sveta (EGS) št. 1766/92 o odobritvi izvoznih nadomestil za žita in ukrepih, ki jih je treba sprejeti v primeru motenj na trgu z žiti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) št. 923/96 [2], in zlasti člena 13 Uredbe,
ker Uredba Komisije (ES) št. 1501/95 [3], kakor je bila nazadnje spremenjena z Uredbo (ES) št. 95/96 [4], predpisuje nekatera podrobna pravila za odobritev izvoznih nadomestil za žita, zlasti v zvezi z razpisom;
ker člen 18 Uredbe Komisije (EGS) št. 3665/87 z dne 27. novembra 1987 o skupnih podrobnih pravilih za uporabo sistema izvoznih nadomestil za kmetijske proizvode [5], kakor je bila nazadnje spremenjena z Uredbo (ES) št. 815/97 [6], predpisuje splošna pravila glede dokazila o dokončanju carinskih formalnosti za sprostitev za porabo; ker člen 13 Uredbe (ES) št. 1501/95 predvideva odstopanje od teh zahtev v primerih, ko se prevoz izvrši po morju; ker je treba zaradi jasnosti primere, v katerih se uporabi to odstopanje, točneje opredeliti, zlasti glede dejstva, da je to odstopanje dopustno samo, kadar je izvozno nadomestilo določeno z pogodbo za izvoz v vse tretje države brez izjeme;
ker mora biti možno, da se pogodbe, ki določajo izvozno nadomestilo ali izvozno takso, sklenejo na tak način, da ne pride do motenj v prehodnih tržnih razmerah; ker morajo biti zaradi tega ponudbe, ki se nanašajo na izvozna nadomestila, združljive s ponudbami, ki se nanašajo na takse in ne sme prihajati do blokiranja razpisnega postopka v vmesnih položajih;
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Prvi odstavek člena 13 Uredbe (ES) št. 1501/95 se nadomesti z naslednjim:
"Ne glede na člen 18 Uredbe (EGS) št. 3665/87, se dokazilo o dokončanju carinskih formalnosti za sprostitev za porabo ne zahteva za plačilo izvoznih nadomestil, določenih z razpisom za izvoz v vse tretje države, pod pogojem, da izvajalec predloži dokazilo, da je količina najmanj 1500 ton žitnih proizvodov zapustila carinsko ozemlje Skupnosti na krovu ladje, primerne za pomorski prevoz."
Člen 2
Prvi pododstavek člena 7(2) Uredbe (ES) št. 1501/95 se nadomesti z naslednjim besedilom:
"2. Če je določeno najvišje izvozno nadomestilo, se pogodba sklene s ponudnikom ali ponudniki, katerega ali katerih ponudbe so enake ali nižje od najvišjega izvoznega nadomestila, oziroma, katerega ali katerih ponudba se nanaša na izvozno takso."
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. julija 1997

Labels: 2
3
17